Putin ar fi renunțat la dorința de a cuceri Capitala Ucrainei, Kievul.
Trupele rusești se retrag din Kiev. Serviciile de informații au descris această abordare ca fiind o "schimbare strategică serioasă". Acestea pot oricând să se desfășoare din nou în cazul în care condițiile de luptă o permit.
Se pare că Putin ar fi renunțat la dorința de a cuceri Kievul. Serviciile secrete americane observă, deja, retragerea unor trupe rusești din Capitala Ucrainei.Potrivit CNN, care citează surse de rang înalt ale administrației americane, grupurile tactice ale batalionului rus s-au retras, deja, din unele zone adiacente Capitalei ucrainene. Serviciile de informații au descris această abordare ca fiind o "schimbare strategică serioasă".Interlocutorii postului de televiziune consideră că Rusia, la comanda lui Putin, ar putea acoperi retragerea cu bombardamente aeriene și de artilerie asupra Kievului. În același timp, oficialii americani avertizează că trupele rusești pot oricând să se desfășoare din nou în cazul în care condițiile de luptă o permit.